open-index/open-wikipedia-markdown huggingface dataset:
பின்தங்கிய சிப்பாய்

சதுரங்க விளையாட்டில் **பின்தங்கிய சிப்பாய்** *(Backward pawn)* என்றால் ஒரு சிப்பாய் அதே நிறத்திலுள்ள சக சிப்பாய்களைக் காட்டிலும் அடுத்துள்ள வரிசையில் பின்னால் நிற்பதைக் குறிக்கும். இவ்வாறு பின்தங்கி நிற்கும் சிப்பாயால் இன்னொரு காயின் பாதுகாப்புடன் முன்நகர முடியாது. படத்தில் c6 கட்டத்தில் உள்ள சிப்பாய் பின்தங்கி நிற்கும் சிப்பாய்க்கு உதாரணமாகும்.

## இயல்பான பலவீனம்
பின்தங்கிய சிப்பாய்கள் பொதுவாக இருப்பிட இடர்பாடு கொண்டவைகளாகும். ஏனெனில் அவை இருக்குமிடங்களில் அவற்றால் தற்காத்துக் கொள்வதே கடினமாகும். மேலும் எதிர் ஆட்டக்காரர் இத்தகைய சிப்பாயைக் கைப்பற்ற அதன் முன்னால் அவருடைய காய்களை, குறிப்பாக குதிரையை நிறுத்த முடியும். பின்னர் இடர்ப்பாடு ஏதுமின்றி அதைக் கைப்பற்றவும் முடியும். பலவீனமான இடத்தில் நிற்கும் எதிரியின் காய்கள் மீது தாக்குதலை நிகழ்த்த விடாமல் பின் தங்கிய சிப்பாய்கள் தன் நிறத்திலுள்ள சக ராணி மற்றும் யானையின் முன்னால் நின்று தடுக்கவும் செய்கிறது.

## நடைமுறை ஆட்டத்தில்
ஒருவேளை பின்தங்கிய சிப்பாயின் இருப்பிடம் படத்திலுள்ள இருப்பிடம் போல ஒரு பாதி திறந்த வரிசை என்றால் ஆட்டக்காரருக்கு ஏற்படும் பாதிப்பு அளப்பரியதாக இருக்கும். ஏனெனில் c வரிசையில் நிற்கும் எதிரியின் ராணி அல்லது யானையால் பின்தங்கியிருக்கும் c6 சிப்பாயை எளிதாகத் தாக்க முடியும். இச்சிப்பாயைப் பாதுகாக்க ஏனைய காய்களை பாதுகாப்புக்கு நிறுத்தினால் அவை பலவீனமாகி பிற நடவடிக்கைகளுக்கு அணிவகுத்துச் செல்வதில் இடர்ப்பாடு உண்டாகிறது.

விளையாடும் வீரர்களில் ஒருவர் வேண்டுமென்றே இத்தகைய பின்தங்கிய சிப்பாய்களை வேறுசில அனுகூலங்களுக்காக பாதுகாப்பின்றி தாக்கவிடுவர் என்பது நவீன திறப்பு கோட்பாடாகும். இதன் மூலம் அவ்வீரருக்கு தாக்குதல் முன்னெடுப்பு அல்லது வேகமான முன்னேற்றம் போன்ற அனுகூலங்கள் உண்டாகும் வாய்ப்பு ஏற்படுகிறது. சிசிலியன் தடுப்பாட்டத்திலுள்ள சுவெசிநிக்கோவ் மாறுபாடு முறை இதற்குச் சிறந்த எடுத்துக்காட்டாகும். 

**1.e4 c5 2. Nf3 Nc6 3. d4 cxd4 4. Nxd4 Nf6** (அல்லது 4...e5!? 5.Nb5 d6 – என்பது கலாசிநிக்கோவ் மாறுபாடு முறை) **5. Nc3 e5!? 6. Ndb5 d6** , என்ற  நகர்வுகளுக்குப் பின்னர் கருப்பு நிற வீரருக்கு d6 கட்டத்தில் ஒரு பின்தங்கிய சிப்பாய் உண்டாகிறது. (படம் பார்க்கவும்). ஆனால் வெள்ளை இப்பொழுது **7. Bg5 a6 8. Na3 b5 9. Bxf6 gxf6! 10. Nd5** ( இரட்டைத் தாக்குதல் தொடுக்கும் கருப்பு சிப்பாயிடம் இருந்து மறைவது போல) என்ற நகர்வுகளுக்குப் பின்னர் குதிரையை நடுப்பகுதிக்கு இடப்பெயர்ச்சி செய்கிறது. அதாவது பின்தங்கிய கருப்பு d6 சிப்பாய்க்கு முன்னால் d5 கட்டத்தில் நின்று கருப்பு நிற ஆட்டக்காரரின் மையப்பகுதியை பலவீனமாக்குகிறது.  10... f5! (அல்லது **10...Bg7 11.c3** [a3 கட்டத்தில் உள்ள குதிரை நடுப்பகுதிக்கு  Na3–c2–e3 நகர்வுகளின் வழியாக செல்ல வசதி ஏற்படுத்திக்கொள்ள] 11...f5!) 11. c3 Bg7 உம் பிற நகர்வுகளும் என இந்த ஆட்டம் தொடரும்.

## இவற்றையும் காண்க
*தனித்திருக்கும் சிப்பாய்
*இரட்டடுக்குச் சிப்பாய்
*இணைந்திருக்கும் சிப்பாய்கள்
*சிப்பாய் கட்டமைப்பு

## அடிக்குறிப்புகள்

## உசாத்துணைகள்

*
*

பகுப்பு:சதுரங்க சொல்லாட்சி
பகுப்பு:சதுரங்க வியூகம்
கட்டிஹார்

**கடிஹார்** என்னும் நகரம், பீகாரின் கடிஹார் மாவட்டத்தில் உள்ளது. இது இந்த மாவட்டத்தின் தலைமையகம் ஆகும்.

## போக்குவரத்து
*கட்டிஹார்* இந்தியாவின் மற்ற பெரிய நகரங்களோடு தொடருந்து வண்டி இணைப்பின் மூலம் நன்கு இணைக்கப்பட்டுள்ளது. *கட்டிஹார்* தொடருந்து நிலையம் இந்திய இரயில்வே வரைபடத்திலுள்ள முக்கிய  நிலையமாக திகழ்கிறது. இது வடகிழக்கு தொடருந்து மண்டலத்தில் ஒரு கோட்டத்தின் தலைமை இடமாக திகழ்கிறது. கட்டிஹார் தொடருந்து நிலையம் ஏழு தொடருந்து வரிசைகளை கொண்டுள்ளது, அவை:
* முதலாவது தொடருந்து வரிசை செல்லும் இடங்களாவன பரவுனி ( பாட்னா , தில்லி , மும்பை ),
* இரண்டாவது தொடருந்து வரிசை செல்லும் இடங்களாவன  கொல்கத்தா
* மூன்றாவது தொடருந்து வரிசை செல்லும் இடங்களாவன ஜோக்பானி ( நேபாளம் எல்லை),
* நான்காவது தொடருந்து வரிசை செல்லும் இடங்களாவன  சகர்சா
* ஐந்தாவது தொடருந்து வரிசை செல்லும் இடங்களாவன  கவுகாத்தி
* ஆறாவது தொடருந்து வரிசை செல்லும் இடங்களாவன  மணிஹரி
* ஏழாவது தொடருந்து வரிசை செல்லும் இடங்களாவன  ராதிகாபூர் (வங்காளதேசம் Border).

இந்த நகரத்தின் மையத்தின் வழியே NH 31 செல்கின்றது.

## சான்றுகள்

## இணைப்புகள்
* கடிஹார் மாவட்டத்தின் இணையதளம் 

பகுப்பு:கட்டிஹார் மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:வடகிழக்கு எல்லைப்புறத் தொடருந்து மண்டலம் (இந்தியா)
நிலாவே வா

***நிலாவே வா*** (*Nilaave Vaa*) 1998ல் ஏ.வெங்கடேஷ் இயக்கத்தில் வெளிவந்த தமிழ்த் திரைப்படமாகும். இதில் விஜய், சுவலட்சுமி, சங்கவி, மணிவண்னன் ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படத்தினை குஞ்சுமோன் தயாரித்திருந்தார். 
## நடிகர்கள்
*விஜய் சிலுவை
*சுவலட்சுமி - சங்கீதா
*சங்கவி (நடிகை) பிலோமினா
*ஜெகதீஸ் பெருமாள்
*வினு சக்ரவர்த்தி 
*ரகுவரன் சிவா
*மணிவண்ணன் துபாய்
*சார்லி 
*சிறீமன் 
*ஏ. வெங்கடேஷ் (இயக்குநர்)

## ஆதாரங்கள்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
செல்வா (திரைப்படம்)

***செல்வா*** விஜய், சுவாதி, ரகுவரன் ஆகியோர் நடித்துள்ள திரைப்படமாகும். இத்திரைப்படத்தினை வெங்கடேஷ் இயக்கியுள்ளார்.

## நடிகர்கள்
*விஜய் ஆக செல்வா
*சுவாதி ஆக சுமதி
*ரகுவரன் ஆக வரதராஜன் (செல்வா அப்பா)
*ராசன் பி. தேவ் ஆக வாப்பா (தீவிரவாதி)
*செந்தில் ஆக மேஜிக்மேன்
*மணிவண்ணன் ஆக ஐ.டி.ஆ. மணி
*மண்ணாங்கட்டி சுப்ரமணியன் ஆக கோபாலு (சுமதி அப்பா)
*சி.ஆா்.சரஸ்வதி ஆக பாமா (சுமதி அம்மா)

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
கட்டிஹார் மாவட்டம்

**கட்டிஹார் மாவட்டம்**, பீகாரில் உள்ளது. இதன் தலைமையகம் கட்டிஹாரில் உள்ளது. இது பூர்ணியா கோட்டத்துக்கு உட்பட்டது. இந்த மாவட்டம் 3,056 சதுர கிலோமீட்டர் பரப்பளவைக் கொண்டது.

## ஆட்சிப் பிரிவுகள்
*மக்களவைத் தொகுதி: கட்டிஹார்
*சட்டமன்றத் தொகுதிகள்: கட்டிஹார், கடுவா, பல்ராம்பூர், பிராண்பூர், மனிஹாரி, பராரீ, கோர்ஹா
*மண்டலங்கள்: அம்தாபாத், ஆசம்நகர், பல்ராம்பூர், பராரீ, பர்சோய், தண்டுகோரா, ஃபல்கா, ஹசன்கஞ்சு, கடுவா, கடிஹார், குர்சேலா, மனிஹாரி, மன்சாகி, பிராண்பூர், சமேலீ

## போக்குவரத்து

## சான்றுகள்

## இணைப்புகள்
* மாவட்ட அரசின் தளம்

பகுப்பு:கட்டிஹார் மாவட்டம்
பகுப்பு:பீகார் மாவட்டங்கள்
ஜவகர்லால் நேரு விருது

**பன்னாட்டுப் புரிந்துணர்வுக்கான ஜவகர்லால் நேரு விருது** (*Jawaharlal Nehru Award for International Understanding*) என்பது இந்திய அரசினால் 1965ஆம் ஆண்டு நிறுவப்பட்ட ஒரு பன்னாட்டு விருதாகும். மறைந்த பாரதப் பிரதமரான நேரு தன் வாழ்முழுதும் உலக அமைதிக்காகப் பாடுபட்டதைக் கௌரவிக்கும் வகையில் இவ்விருது அவர் பெயரால் நிறுவப்பட்டுள்ளது. உலகின் பல்வேறு மக்களிடையே அன்பு, நட்பு மற்றும் புரிதலை வளர்க்கும் நபர்களுக்கு ஆண்டுதோறும் வழங்கப்படுகிறது. இது இந்திய ரூபாய் 2.5 மில்லியனுக்கு பணமுடிப்பைக் கொண்டது. அன்னை தெரேசா (1969), நெல்சன் மண்டேலா (1979), எகுடி மெனுகின் (1968) போன்றோர் ஜவஹர்லால் நேரு விருது பெற்றோருள் சிலர்.

## விருது பெற்றவர்கள்

* 1986 - பரிசு வழங்கப்படவில்லை
* 1996-2002 - பரிசு வழங்கப்படவில்லை

## வெளியிணைப்புகள்
*விருது விவரப்பக்கம்   இந்திய பண்பாட்டு உறவிற்கான குழுமம் வலைத்தளத்தில்
*ஜவஹர்லால் நேரு விருது பெற்றோர் பட்டியல் 

பகுப்பு:இந்திய விருதுகள்
பகுப்பு:அமைதிப் பரிசுகள்
வாகா எல்லைச் சடங்கு

**[[வாகா]] எல்லை முடிவுறல் 'கொடிகளிறக்கச்' சடங்கு** அல்லது **[[பின்வாங்கு முரசறை]] சடங்கு** 1959ஆம் ஆண்டிலிருந்து இந்தியாவின் எல்லைப் பாதுகாப்புப் படையும்  பாக்கித்தானின் பாக்கித்தான் ரேஞ்சர்சும் இணைந்து நிகழ்த்தும் படைத்துறை செயல்முறையாகும்.
## காட்சிக்கூடம்

File:Bsf_india_ wagah.jpg
File:Wagah_unity_symbol.jpg
File:International_border_at_Wagah_-_evening_flag_lowering_ceremony.jpg
File:Frontera_India-Parkistan-India23.JPG
File:Pakistani_Ranger.jpg
File:Audience_at_Wagah_border_crossing,_2008.jpg
File:Pakistan_side_of_the_Wagah_Border.jpeg
File:Wagah_border_indian_bsf.jpg
File:Wahga Border Flag Ceremoney.jpg
File:Wagah Border Crossing Guards.JPG


## 2014 தற்கொலைத் தாக்குதல்

நவம்பர் 2,  2014இல் வாகா எல்லையின் பாக்கித்தான் பக்கம் நடந்த தற்கொலைத் தாக்குதலில் குண்டு வெடித்து ஏறத்தாழ 60 பேர் கொல்லப்பட்டனர்; குறைந்தது 110 பேர் காயமுற்றனர். வாகா எல்லைச் சடங்கு முடிந்த உடன்  18-20 அகவை மதிக்கத்தக்க இளைஞர்  5 கிலோ வெடிபொருளை சட்டையுள் கட்டிக்கொண்டு யிலிருந்து  500 மீட்டர் தொலைவில் வெடித்திருக்கலாம் என நம்பப்படுகிறது.

## மேற்சான்றுகள்

## வெளி இணைப்புகள்

* மைக்கேல் பாலின் இந்திய-பாக்கிதான் எல்லையில் - பாக்கித்தான் தரப்பிலிருந்து (மைக்கேல் பாலினுடன் *இமாலயா*). பிபிசி உலகம் ஒளிதம் - யூ டியூபில்.
* சஞ்சீவ் பாசுக்கர்  இந்திய-பாக்கிதான் எல்லையில் - இந்தியத் தரப்பிலிருந்து. பிபிசி உலகம் ஒளிதம் - யூ டியூபில்.

பகுப்பு:இந்தியா–பாக்கித்தான் நல்லுறவு
பகுப்பு:இந்தியச் சடங்குகள்
பகுப்பு:பாக்கித்தான் சடங்குகள்
பகுப்பு:அம்ரித்சர்
பகுப்பு:லாகூர்
போர்டோ நோவோ

thumb | வலது | போர்டோ-நோவோ**போர்டோ-நோவோ** (*Porto-Novo*) என்பது மேற்கு ஆப்பிரிக்க நாடான பெனின் நாட்டின் தலைநகராகும்.  1904-1958 வரை பிரெஞ்சு டஹொமெய் என்று அழைக்கப்பட்ட ஒரு பிரான்ஸ் நாட்டின் கட்டுப்பாட்டில் இருந்த பகுதியின் தலைநகராகவும் விளங்கியது.  இந்த இடம் பெனின் நாட்டில் உள்ள 77 கோம்யூன்களில் ஒன்று. போர்டோ நோவோ சுற்றியுள்ள பகுதியில் இருந்து பனை எண்ணை, பருத்தி மற்றும் இலவம் பஞ்சு கிடைக்கிறது.  இதன் பரப்பளவு 110 சதுர கிலோமீட்டர்.  மக்கள்தொகை  அடர்த்தி 2400/சதுர கிலோமீட்டர்.  பெனின் நாட்டின் இரண்டாவது மிகப் பெரிய நகரம்.
  
இங்கு இருக்கும் கரையோரம் பாறை எண்ணெய் உள்ளதை 1990-ஆம் ஆண்டு கண்டுபிடிக்கப்பட்டது. பாறை எண்ணெய் இந்நாட்டின் ஒரு மிக முக்கியமான ஏற்றுமதி  செய்யப்படும் ஒரு பொருள்.  இங்கு சுமார் 2,50,000 மக்கள் வாழ்ந்து வருகின்றனர்.  1500-ஆம் ஆண்டு இங்கு இருந்த போர்ச்சுகீஸியரால் இந்த பெயர் வழங்கப்பட்டது.

பகுப்பு:பெனின்
பகுப்பு:ஆப்பிரிக்கத் தலைநகரங்கள்
2014 வாகா எல்லை தற்கொலைத் தாக்குதல்

நவம்பர் 2, 2014 அன்று இந்தியாவிற்கும் பாக்கிதானுக்கும் வாகா எல்லையில் நாள்தோறும் நடைபெறும் கொடியிறக்கல் சடங்கிற்குப் பிறகு தற்கொலைத் தாக்குதல் நடைபெற்றது.

## பின்னணி
ஒவ்வொரு நாளும்இந்திய-பாக்கிதானிய எல்லையில் வாகா எல்லைச் சடங்கு நடைபெறும்; இதனை இரு நாட்டிலிருந்தும் சுற்றுலாப் பயணிகள் எல்லையின் இருபுறத்தும் அமைக்கப்பட்டுள்ள இருக்கைகளில் அமர்ந்து காண்பது வழமையாகும்.
### எச்சரிக்கை
அடையாளம் காணா அலுவலர் ஒருவரின் கூற்றுப்படி, சட்டக் கட்டுப்பாட்டுப் படைகளுக்கு வாகா எல்லையில் இத்தகைய தாக்குதல் நடைபெறும் என எச்சரிக்கை கிடைத்தது. காணாமல் போன இளைஞர் ஒருவர் தற்கொலைத் தாக்குதல் நிகழ்த்துனராக பயன்படுத்தப்படும் வாய்ப்பு உள்ளது என்றும் தகவல் தெரிவிக்கப்பட்டது. இந்தத் தகவலை காவல்துறை நவம்பர் 1 அன்று எல்லையிலுள்ள பாக்கித்தான் ரேஞ்சர்சுக்கு வழங்கியதாகவும் இலாகூர் காவல்துறை ஆணையரின் அலுவலகம் தெரிவித்தது.

## தாக்குதல்
பாக்கிதான்  துணை இராணுவப்படையினர் சோதனைச்சாவடிக்கருகே உள்ள தானுந்து நிறுத்துமிடத்தில் உணவகம் ஒன்றிற்கு வெளியே குண்டு வெடித்தது.  25 கிலோ எடையுள்ள வெடிபொருள் வெடித்துள்ளதாகத் தெரிகிறது. அருகிலுள்ள கடைகளும் கட்டிடங்களும் இடிபட்டுள்ளன.

துவக்கநிலையில் சமையல் எரிவாயுக்கலன் வெடித்தது என நம்பப்பட்டது. பின்னதாக பாக்கித்தான் ரேஞ்சர்சு தலைமை இயக்குநர் கான் தாகிர் கான் தற்கொலைத் தாக்குதல் நடந்ததாக உறுதி செய்தார். அணிவகுப்பு நிகழிடத்தில் இருந்த சோதனைக் கட்டுப்பாடுகளினால் தற்கொலை தீவிரவாதி சற்றுத் தொலைவில் வெடித்ததாகவும் கூறினார்.  பார்வையாளர்கள் அமர்கின்ற இடத்திற்கு செல்லச் சோதனைச் சாவடியை கடக்க முடியாது என்பதால் சோதனைச்சாவடிக்கு மிக அருகில் வெடித்துள்ளான்.
### செயலிழக்கம் செய்யப்பட்ட வெடிபொருள்கள்
இந்தத் தாக்குதலுக்கு பின்னர் நடைபெற்ற சோதனைகளில் குண்டு வெடித்த இடத்திற்கு அண்மையில் மிகுந்த அளவிலான வெடிபொருட்களையும் தற்கொலைச் சட்டைகளையும் கண்டெடுத்தனர்.  இவை யாவும் செயலிழக்கச் செய்யப்பட்டன.

## தாக்குண்டோர்
குறைந்தது 60 பேர் கொல்லப்பட்டனர்; 100க்கும் கூடுதலானவர்கள் காயமடைந்தனர். பஞ்சாப் அரசு இலாகூரின் அனைத்துப் பொது மருத்துவமனைகளிலும் நெருக்கடி நிலையை அறிவித்தது. தாக்கப்பட்டவர்களில் 10 பெண்களும் எட்டு சிறுவயதினரும் அடக்கம். ஒரே குடும்பத்தைச் சேர்ந்த எட்டு பேர் உயிரிழந்தனர்.

ஜமாத்-உல்-அரார் குழு இது தங்கள் உறுப்பினர்களால் நிகழ்த்தப்பட்டதாகக் கூறியது. *இதற்கு மற்ற குழுக்கள் பொறுப்பென்று கூறிக்கொண்டாலும் அவை அடிப்படையில்லாதவை. விரைவில் இத்தாக்குதல் குறித்த ஒளிதத்தை வெளியிடுவோம்* என்று ஜமாத்-உல்-அரார் தொடர்பாளர் எசானுல்லா எசான் கூறினார். வடக்கு வாசிரித்தானில் ஏதுமறியா மக்கள் கொல்லப்பட்டதற்கான எதிர்வினை இது என்றும் அவர் குறிப்பிட்டார்.

## மேலும் காண்க
* சார்ப்-இ-அஸ்ப் நடவடிக்கை

## மேற்சான்றுகள்

பகுப்பு:2014 நிகழ்வுகள்
பகுப்பு:பாக்கிசுத்தானில் தீவிரவாதத் தாக்குதல்கள்
கஸ்தூரி ஸ்ரீநிவாசன் டிரஸ்ட் கலை மற்றும் துணித்துறை அருங்காட்சியகம்

**கஸ்தூரி ஸ்ரீநிவாசன் அறக்கட்டளை கலை மற்றும் துணித்துறைக் அருங்காட்சியகம்** (Kasthuri Sreenivasan Trust Art Gallery & Textile Museum) கோயம்புத்தூரில் அமைந்துள்ளது. துணித்துறை முன்னோடியான ஸ்ரீநிவாசன், கவின்கலைளையும் துணித்துறை பாரம்பரியத்தையும் இணைந்து காட்சிப்படுத்தும் நோக்கில் கஸ்தூரி ஸ்ரீநிவாசன் அறக்கட்டளையை 1981 ஆம் ஆண்டில் கோயம்புத்தூரில் துவக்கினார். 

இந்த அறக்கட்டளைக்கு, 1983 இல் ஜி. வி. துரைசாமி நாயுடு ஒரு ஏக்கர் நிலத்தை நன்கொடையாக வழங்கினார். அந்த இடத்தில்தான் கஸ்தூரி ஸ்ரீநிவாசன் அறக்கட்டளையின் சார்பில் அருங்காட்சியகம் அமைக்கப்பட்டு, ஆகஸ்டு 29, 1988 இல் அன்றைய இந்திய குடியரசுத் தலைவர் ஆர். வெங்கட்ராமனால் திறந்து வைக்கப்பட்டது.

இங்கு பல ஓவியர்களின் ஓவியங்கள் கண்காட்சிக்கு வைக்கப்பட்டுள்ளன. இவற்றில் பல அரிய வெளிநாட்டு மூல ஓவியங்களும் அடங்கும். துணித்துறையின் வளர்ச்சியை விளக்கும் கண்காட்சியும் இங்கு உள்ளது. 

கோயம்புத்தூர் பகுதியைச் சார்ந்த ஓவியர்களின் வருடாந்தரக் கண்காட்சியும் நடத்தப்படுவதுண்டு.

## அமைவிடம்
கோயம்புத்தூர் அவினாசி சாலையில் (NH 47), பூ.சா.கோ கலை அறிவியல் கல்லூரிக்கு எதிரில் சற்று தொலைவிலும், அரவிந்த் கண் மருத்துவமனைக்கு அண்மையிலும் அமைந்துள்ளது. 

## ஓவியப்பயிற்சிப் பட்டறை
இங்கு பொங்கல் விடுமுறை நாட்களில் சித்ரகலா அகாதமியுடன் இணைந்து இலவச ஓவியப்பயிற்சிப் பட்டறையும் நடத்தப்படுவதுண்டு. 

## கஸ்தூரி ஸ்ரீநிவாசன் அருங்காட்சியக இணையதளம்
* http://www.kasthurisreenivasanartgallery.com

## மேற்கோள்கள்

பகுப்பு:கோயம்புத்தூர்
பகுப்பு:தமிழ்நாட்டிலுள்ள அருங்காட்சியகங்கள்
சௌகான் மகாலத்

**சௌகான் மகாலத்** (1955 – மே 17, 2014)  என்பவர் லாவோஸ் நாட்டின் அரசியல்வாதி, மற்றும் லாவோ மக்களின் புரட்சிகர கட்சியின் உறுப்பினர். மே 2014-ல் அவர் இறக்கும் வரை, தலைநகரான வியன்டியன் நகர முதல்வராகப் பதவி வகித்தார். அதற்கு முன்னர், அவர் 2001 முதல் 2006 வரை நிதியமைச்சராகவும் மற்றும் 1999 முதல் 2001 வரை அந்நாட்டின் மத்திய வங்கியான லாவோ பி.டி.ஆர். வங்கியின் ஆளுநராகவும் இருந்துள்ளார்.

2014ஆம் ஆண்டு ,மே 17 அன்று, விடுதலை இராணுவ வான்படை ஏஎன்-74 விபத்தில் உயிரிழந்தார்.

## மேற்கோள்கள்

பகுப்பு:2014 இறப்புகள்
பகுப்பு:லாவோசு அரசியல்வாதிகள்
பகுப்பு:1955 பிறப்புகள்
மாண்புமிகு மாணவன்

***மாண்புமிகு மாணவன்*** (*Maanbumigu Maanavan*) 1996 ல் வெளிவந்த எஸ். ஏ. சந்திரசேகர் இயக்கியுள்ள திரைப்படமாகும். விஜய், மணிவண்ணன் ஆகியோர் இத்திரைப்படத்தில் முக்கிய கதாப்பாத்திரத்தில் நடித்துள்ளோர்.

இத்திரைப்படத்திற்குத் தேவா இசையமைத்துள்ளார்.

## நடிகர்கள்
*விஜய்
*மணிவண்ணன் 
*விஜயகுமார்
*சின்னி ஜெயந்த்

## ஆதாரங்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
ழான்-குளோடு சுன்கர்

**ழான்-குளோடு சுன்கர்** (*Jean-Claude Juncker*, ; பிறப்பு 9 திசம்பர் 1954) லக்சம்பர்க் அரசியல்வாதியும் 12வது ஐரோப்பிய ஆணையத் தலைவரும் ஆவார். சுங்கர் 1995 முதல் 2013 வரை  லக்சம்பர்க் பிரதமராகவும் 1989 முதல் 2009 வரை நிதி அமைச்சராகவும் பொறுப்பேற்றுள்ளார்.  ஐரோக்குழுமத்தின் முதல் நிரந்தர தலைவராக 2005 முதல் 2013 வரை பொறுப்பில் இருந்துள்ளார். ஐரோப்பிய ஒன்றிய நாடொன்றில், நீண்டநாட்கள் அரசுத்தலைவராக விளங்கிய பெருமை இவருக்குண்டு.  உலகளவிலும் மக்களால் தேர்ந்தெடுக்கப்பட்ட தலைவர்களில் நீண்டநாட்கள் பதவியில் இருந்தவர் என்ற சாதனைக்கும் உரியவர். இவரது பதவிகாலத்தில் ஐரோப்பிய நிதி நெருக்கடி உச்சக்கட்டமாக இருந்தது.

சுங்கர் ஐரோப்பிய மக்கள் கட்சியின் (EPP) சார்பாக ஐரோப்பிய ஆணையத் தலைவர் தேர்தலில் போட்டியிட்டார். ஐரோப்பிய நாடாளுமன்றத் தேர்தலில் இவரது கட்சி 751 இடங்களில் 220 இடங்களில் வென்றது. சூன் 27 இல், ஐரோப்பிய மன்றம் அலுவல்முறையாக சுங்கரை தலைவர் பதவிக்கு நியமித்தது.  சூலை 15இல் ஐரோப்பிய நாடாளுமன்றம் இவரைத் தேர்ந்தெடுத்தது; வாக்களித்த 729 பேரில் 422 பேரின் வாக்குகளை இவர் பெற்றார். இவர் நவம்பர் 1,2014 அன்று ஓசே மானுவல் பர்ரோசோவிடமிருந்து ஐரோப்பிய ஆணையத்தின் தலைவராகப் பொறுப்பேற்றுக் கொண்டார்.
## மேற்சான்றுகள்

பகுப்பு:லக்சம்பர்க்
பகுப்பு:ஐரோப்பிய ஆணையம்
பகுப்பு:1954 பிறப்புகள்
பகுப்பு:வாழும் மக்கள்
மகாசுவேதா தேவி

**மகாசுவேதா தேவி** (*Mahasweta Devi*, 14 சனவரி 1926 — 28 சூலை 2016) வங்காள எழுத்தாளர் மற்றும் பீகார், மத்தியப் பிரதேசம், சட்டீஸ்கர் முதலான பகுதிகளின் பழங்குடி மக்கள் நலனுக்காகப் பாடுபட்ட சமூக ஆர்வலர் எனப் பன்முகப் பரிமாணம் கொண்டவர். இவர் இலக்கியக் குடும்பத்தில் பிறந்தவர்.

ரமன் மெகசசே விருது, நாட்டு ஒற்றுமைக்கான இந்திரா காந்தி விருது, சாகித்ய அகாதமி, பத்மஸ்ரீ, பத்மவிபூஷண் முதலான பல விருதுகள் பெற்றவர்.

இவரது நூல்கள் ஆங்கிலம், தமிழ் என பல மொழிகளில் மொழிபெயர்க்கப்பட்டுள்ளன.

இவரது கதைகள் பல திரையுருவம் பெற்றுள்ளன.

## விருதுகள்
* 1979: சாகித்திய அகாதமி விருது (வங்காள மொழி):  – *அரன்யெர் அதிகார் (Aranyer Adhikar)* (புதினம்)
* 1986: சமூகப்பணிக்காக பத்மசிறீ விருது
* 1996: ஞானபீட விருது
* 1997: ரமோன் மக்சேசே விருது
* 1999: மதிப்புறு முனைவர் பட்டம் – இந்திரா காந்தி தேசிய திறந்தநிலைப் பல்கலைக்கழகம்
* 2006: பத்ம விபூசண் – 
* 2009: மான் புக்கர் பன்னாட்டுப் பரிசுக்கு பரிந்துரைக்கப்பட்டார்
* 2010: யஷ்வந்த்ராவ் சவான் தேசிய விருது
* 2011: வங்க பிபூஷண் (Banga Bibhushan) – மேற்கு வங்காள அரசு

## மறைவு
மகாசுவேத்தாதேவி 2016 சூலை 23 இல் மாரடைப்பு ஏற்பட்டு கொல்கத்தாவில் தனியார் மருத்துவமனையில் அனுமதிக்கப்பட்டு, 2016 சூலை 28 வியாழக்கிழமை தனது 90வது அகவையில் காலமானார்.

## மேற்கோள்கள்

## வெளியிணைப்புகள்
* http://www.thoothuonline.com/archives/6746
* <bdi>விளிம்புநிலை மக்களின் விடிவெள்ளி | மகாஸ்வேதா தேவி 100</bdi>

பகுப்பு:1926 பிறப்புகள்
பகுப்பு:2016 இறப்புகள்
பகுப்பு:வங்காள மக்கள்
பகுப்பு:இந்தியக் கவிஞர்கள்
பகுப்பு:இந்தியப் பெண் எழுத்தாளர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:ஞானபீட விருது பெற்றோர்
பகுப்பு:ரமோன் மக்சேசே விருது பெற்றோர்
பகுப்பு:வங்காள எழுத்தாளர்கள்
பகுப்பு:கொல்கத்தா எழுத்தாளர்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் நாவலாசிரியர்கள்
தஞ்சாவூர் வீரபத்திரர் கோயில்

**வீரபத்திரர் கோயில்** என்பது தஞ்சாவூரில் அமைந்துள்ளது.

## அமைவிடம்
நாயக்கர் காலக் கோயில்களுள் வீரபத்திரர் கோயில் குறிப்பிடத்தக்கதாகும். தஞ்சைக் கோட்டையின் கிழக்கு வாயிலுக்கு எதிரில், அகழிக்கு வெளியே அதனையொட்டி அமைந்துள்ள இரண்டு கோயில்களில் தென் புறம் இக்கோயில் உள்ளது. 

## வரலாறு
left|100x150px|thumb|கோயில் நுழைவாயில் 
முதல் நாயக்க மன்னராகிய செவ்வப்ப நாயக்கர் காலத்தில் தஞ்சைக்கு வந்த கோவிந்த தீட்சிதர் முதல் மூன்று நாயக்க வேந்தர்களுக்கும் அமைச்சராகவும், ஆசிரியராகவும் ஒட்டக்கூத்தரைப் போல மிகப் புகழ் பெற்று விளங்கினார். இவரே வீரபத்திரர் கோயில் எழக் காரணமாக இருந்திருக்கலாம்.  இக்கோயில் முன் மண்டபம், மூலவர் கருவறை, இறைவி கருவறை, விமானம் ஆகியவற்றைக் கொண்டு அமைந்துள்ளது. மூலவர் சன்னதிக்கு வலப்புறமாக அம்மன் சன்னதி உள்ளது. உள்ளே நுழையும்போது ஒரு நந்தி காணப்படுகிறது. மூலவர் சன்னதிக்கு எதிரே நந்தியும், பலிபீடமும் உள்ளன.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும். 

## இறைவன்
கோயிலின் கருவறையிலுள்ள சுவாமி வாளையும், கேடயத்தையும் ஏந்தியுள்ளார். இத்திருமேனி கர்நாடகப் பாணியில் அமைந்ததாகும். கும்பகோணம் வீரபத்திரர் கோயிலிலுள்ள திருமேனியும் இதனை ஒத்தே காணப்படுகிறது.  இக்கோயிலின் மூலவராக அகோர வீரபத்திரர் நின்ற நிலையில் உள்ளார்.  இறைவி நிஷ்டாம்பிகை ஆவார்.

## இவற்றையும் காண்க
* கும்பகோணம் வீரபத்திரர் கோயில்
* தாராசுரம் வீரபத்திரர் கோயில்
* அனுமந்தபுரம் வீரபத்திரர் கோயில்

## அடிக்குறிப்புகள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பகுப்பு:நாயக்க அரசர்கள்
நினைவு அலைகள் 1 (நூல்)

**நினைவு அலைகள்** என்னும் நூலை பத்மஸ்ரீ டாக்டர் நெ.து.சுந்தரவடிவேலு எழுதினார். இதை சாந்தா பதிப்பகத்தினர் வெளியிட்டனர்.

தன் வரலாறாக மட்டுமன்றி, அவரது காலகட்டத்தில் காஞ்சிபுரத்தின் நிலை, திண்ணைப்பள்ளிகள், பொறுப்பான பள்ளி ஆசிரியர்கள், அக்கால சென்னை விக்டோரியா விடுதி, உடன் பயின்ற மாணவ நண்பர்கள், அவர்களின் பொழுதுபோக்குகள், மேல் சாதியினராகக் கருதப்பட்டோர் குடியிருக்கும் வீதிவழியே செல்ல மற்றோருக்கு உரிமை இல்லாக் காலகட்டம் என்று காலக்கண்ணாடியாக தமது நூலை அமைத்திருக்கிறார் ஆசிரியர். 

கல்வி முறை என்பது செலவு செய்யும் திறன் கொண்டோருக்கு மட்டுமே எட்டுமளவிற்கு இருந்ததையும், அதிலும் தாழ்த்தப்பட்டோர் விகிதம் மிக்குறைவாக இருந்தது முதற்கொண்டு வேலையில்லா இளைஞனாக வேலை தேடி, சிபாரிசு தேடி அல்லாடியது, கொள்கையை முன்னெடுத்து குடும்பத்தினரின் திருமணத் திட்டங்களுக்கெல்லாம் எதிர்ப்பு தெரிவித்து பெரியார் தலைமையில் கலப்பு மணம் புரிந்தது, பத்திரிக்கை துணையாசிரியர் , துணைப் பஞ்சாயத்து அலுவலர், இளந்துணைப் பள்ளி ஆய்வாளர் பதவி உட்பட செய்த பல்வேறு பணிகள் அவற்றில் ஏற்பட்ட இடையூறுகள், அக்காலத்து சிபாரிசு முறைகள்,பள்ளி ஆசிரியர்களின் உதவியும் அன்பும், கிராமப்பஞ்சாயத்து அமைப்புகள், அதன் தலைவர்களின் எளிய குணம், நீதிக்கட்சி குறித்த செய்திகள், பெரியாரின் பல போராட்டத் தகவல்கள் என பலர் அறியாத தகவல்களை ஆசிரியர் இப்பகுதியில் பதிவு செய்துள்ளார். 

## மேற்கோள்கள்

## வெளியிணைப்புகள்
http://www.tamilvu.org/library/nationalized/pdf/34-sundaravadivelu/nenaivualigal-1.pdf

பகுப்பு:சாந்தா பதிப்பக நூல்கள்
பகுப்பு:நெ. து. சுந்தரவடிவேலு நூல்கள்
சு. நாகராஜ மணியகாரர்

**சு. நாகராஜ மணியகாரர்** (28 திசம்பர் 1908-21 சூலை 1978) கிருட்டிணகிரி மாவட்டம் காவேரிபட்டணத்தை சேர்ந்த விடுதலை போராட்ட வீரரும், 1957 முதல் 1962 வரை தமிழ்நாடு சட்டப் பேரவையில் கிருஷ்ணகிரி சட்டமன்றத் தொகுதியின் உறுப்பிராக இருந்தவரும் ஆவார்.

## வாழ்க்கை
இவர் தந்தை பெயர் சைவதீத்தம் வி.சுப்பிரமணியகார். தாயார் பெயர் சந்திரம்மாள். கல்வி எம்.ஏ பட்டப்படிப்பு. இவரது மனைவிபெயர் ராணி சென்னம்மா.

## விடுதலைப் போராட்டம்
பள்ளிப் பருவத்திலேயே விடுதலை வேட்கையால் ஈர்க்கப்பட்டவர். 1930ஆம் ஆண்டிலிருந்து ஒத்துழையாமை இயக்கம், கள்ளுக்கடை மறியல், உப்புசத்தியாகிரகம், அந்நிய துணிகளை எரித்தல் ஆகிய போராட்டங்களில் ஈடுபட்டு சிறைசென்றார். 1939 இல் காந்தியடிகளின் அறைககூவலை ஏற்று கிருட்டிணகிரியில் தனிநபர் சத்தியாகிரகத்தில் ஈடுபட்டு கைதாகி வேலூர் சிறையில் ஆறுமாத சிறைதண்டனை அனுபவித்தார்.

## பணிகள்
தென்பெண்ணை ஆற்றின் குறுக்கே கிருட்டிணகிரி அருகே காமராசர் ஆட்சிக்காலத்தில் அணை கட்டப்பட்டது. இவ்வணை கட்டப்பட்டதில் இவரின் பங்கு முதன்மையானது. பூமிதான இயக்கத்தலைவர் ஆசார்ய வினோபாபா 1954 இல் காவேரிபட்டணம் வந்தபோது பூமிதான இயக்கத்துக்காக ஒரு ஏக்கர் நஞ்சை நிலத்தைத் தானமாகத் தந்தார். வ.உ.சி தொடங்கிய சுதேசி கப்பல் நிறுவனத்தில் ஒரு பங்குதாரராக இருந்துள்ளார்.
## காங்கிரசிலிருந்து விலகல்
1967ஆம் ஆண்டிற்கு பிறகு காங்கிரஸ் இயக்கத்தின் செயல்பாடு பிடிக்காமல் காங்கிரசிலிருந்து விலகி, குமரி அனந்தன் தொடங்கிய காந்தி காமராசர் தேசிய காங்கிரஸ் கட்சியில் துணைத்தலைவராகவும், அதன் முக்கிய ஆலோசகராகவும் செயல்பட்டார்.
## வகித்த பதவிகள்
*ஒசூர் பொது கிராமத் தொகுதியிலிருந்து சட்டமன்ற உறுப்பினராக 1946-1952
*கிருட்டிணகிரி சட்டமன்ற உறுப்பினராக 1957-1962
*தலைவர், தருமபுரி மாவட்ட மத்திய கூட்டுறவு வங்கி
*பேரூராட்சி தலைவர், காவேரிபட்டணம்
*தலைவர், கவேரிபட்டணம் நகர கூட்டுறவு வங்கி
*தலைவர், காவேரிபட்டணம் வீடுகட்டுவோர் சங்கம்

## உசாத்துணை

* தென்பெண்ணை ஆற்றங்கரைக் கிருஷ்ணகிரி மாவட்ட கருத்தரங்க மலர், 10.11.2009, காந்தியவாதி தியாகி காவேரிப்பட்டிணம் எஸ்.நாகராஜ மணிநக்கார்ர்-என்.ஆர்.ஜெயச்சந்திரன்

பகுப்பு:1908 பிறப்புகள்
பகுப்பு:1978 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:கிருட்டிணகிரி மாவட்ட மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
உப்பலகுப்தம்

**உப்பலகுப்தம் மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு அமலாபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* பீமனபள்ளி
* சின்னகாடவல்லி
* கொல்லவில்லி
* கோபவரம்
* கூனவரம்
* முனிபள்ளி
* நங்கவரம்
* நிம்மகாயல கொத்தபள்ளி
* பெத்தகாடவல்லி
* சன்னவல்லி
* சூரசானியானாம்
* டீ. சல்லபள்ளி
* உப்பலகுப்தம்
* விலசவில்லி

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
இரங்கநாதானந்தர்

**சுவாமி இரங்கநாதானந்தர்** (டிசம்பர் 15, 1908 – ஏப்ரல் 25, 2005) இராமகிருஷ்ண மடத்தின் துறவி. ஸ்ரீராமகிருஷ்ண மடம் மற்றும் மிஷனின் 13 வது தலைவராகப் பொறுப்பிலிருந்தவர்.

1926 ஆம் ஆண்டு பிரம்மச்சாரியாக, மைசூர் கிளை ராமகிருஷ்ண இயக்கத்தில் இணைந்தார்.

இந்திய பிரிவினை சமயம் கராச்சி ராமகிருஷ்ண மடத்தில் தலைவராகப் பணியாற்றினார். கராச்சியில் இவரது சொற்பொழிவுகளை எல்.கே.அத்வானி முதலானோர் கேட்டுள்ளனர். பின் அம்மையம் மூடப்பட, இந்தியா திரும்பினார்.

நாட்டு ஒற்றுமைக்கான இந்திரா காந்தி விருது மற்றும் காந்தி அமைதிப் பரிசு ஆகியவற்றை இராமகிருஷ்ண இயக்கத்திற்காகப் பெற்றுக்கொண்ட சுவாமி இரங்கநாதானந்தர், 
இவரது சேவைக்காக இந்திய அரசு 2000 வருடம் பத்ம விபூஷண் விருது வழங்க முயன்றபோது 
தனிமனிதரை அடையாளப்படுத்துவதாகக் கூறி பெற்றுக்கொள்ள மறுத்துவிட்டார்.

## நினைவு தபால் தலை
 
2008 ஆம் ஆண்டில் இந்திய அரசின் தபால்துறை இவரது நினைவாகத் தபால் தலை வெளியிட்டது.

## மேற்கோள்கள்

## வெளியிணைப்புகள்
* http://www.geocities.ws/kpmiyapuram/rkp.htm
* http://blog.lkadvani.in/blog-in-english/at-the-feet-of-swami-ranganathananda 

பகுப்பு:இந்து மெய்யியலாளர்கள்
பகுப்பு:1908 பிறப்புகள்
பகுப்பு:2005 இறப்புகள்
பகுப்பு:இராமகிருட்டிண இயக்கத்தின் துறவிகள்
பகுப்பு:இராமகிருட்டிண இயக்கத்தின் தலைவர்கள்
இந்திய சாட்சி சட்டம்

**இந்திய சாட்சி சட்டம்**  என்பது 1872ஆம் ஆண்டு இயற்றப்பட்ட சட்டம் ஆகும். இது மூன்று பகுதிகளாகப் பிரிக்கப்பட்டுள்ளது. இவை மேலும் 167 பிரிவுகளை உள்ளடக்கியது. இதில் சாட்சியங்கள் பற்றியும், ஆவணங்களின் தன்மைகள் பற்றியும் நீதிமன்றத்தில் ஏற்கதக்க பொருண்மைகள் பற்றியும் உள்ளன.

## வரலாறு
இது சர்  ஜேம்ஸ் பிடஜேம்ஸ் ஸ்டீபன் என்பவரால் முதலில் எழுதப்பட்டது. இதில் பதினொரு அத்தியாயங்களும் 167 பிரிவுகளும் உள்ளன. இது செப்டம்பர் மாதம் 1ஆம் திகதி 1872ஆம்  வருடம் அமுலுக்கு வந்தது.

## மேற்கோள்கள்

*http://www.nia.gov.in/acts/IndianEvidenceActwithIndianEvidence%28Amendment%29Act2002.pdf

பகுப்பு:இந்தியாவில் சட்டம்
பகுப்பு:இந்திய அரசின் சட்டங்கள்
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
ராஜோலு

**ராஜோலு மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* பி. சாவரம்
* சிந்தலபள்ளி
* கடலி
* காட்ரேனிபாடு
* கூனவரம்
* முலிகிபள்ளி
* பாலகும்மி
* பொதலாடா
* பொன்னமண்டா
* ராஜோலு (ஊரகம்)
* சிவகோடு
* சோம்பள்ளி
* தாடிபாக்கா

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
மலிக்கிபுரம்

**மலிக்கிபுரம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு ராஜோலு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* கூடபள்ளி
* குடிமெல்லங்கா
* இருசுமண்டா
* கத்திமண்டா
* கேசனபள்ளி
* லக்கவரம்
* மலிக்கிபுரம்
* மட்டபறு
* ராமராஜுலங்கா
* சங்கரகுப்தம்
* விஸ்வேஸ்வராயபுரம்

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
சுவாமி

இந்து தொன்மவியலில், **சுவாமி** அல்லது **ஸ்வாமி** ( *svāmī* )  சமஸ்கிருதச் சொல்லுக்கு தலைவர், இறைவன் என்றும் பொருள்.  உடைமைக்கு சொந்தக்காரர் யாரோ அந்த உடையவர்தான் 'சுவாமி'.

பிரபஞ்சம் மற்றும் அனைத்து சீவராசிகளும் சுவாமியின் படைப்பு என்பதால் அனைத்து படைப்புகளுக்கு சுவாமியே உடையவர் ஆகிறார். கோயில் சுவர்களில் வெட்டப்பட்ட கல்வெட்டுக்களில், 'திருச்சிற்றம்பலமுடையார்', 'திருவேங்கடமுடையார்', 'திருநாகேச்சுரமுடையார்', 'கபாலீஷ்வரமுடையார்', என 'உடையார்' என்ற பெயரில்தான் தெய்வங்கள் குறிக்கப்பட்டுள்ளன.

குருவும் சுவாமியும் ஒன்று என்பதால்தான் வைணவர்கள் ஸ்ரீஇராமாநுஜரை 'உடையவர்'  என்றழைக்கிறார்கள். 'எல்லாம் உன் உடமையே' என்று தாயுமானவரும் கடவுளைப் பாடியுள்ளார்.

## மேற்கோள்கள்

## வெளி இணைப்புகள்

பகுப்பு:இந்து தொன்மவியல்
பகுப்பு:இந்தியப் பண்பாடு
பகுப்பு:மதிப்புக் குறிகள்
விருத்திராசூரன்

**விருத்திராசூரன்**, தைத்திய குலத்தைச் சார்ந்த பிரஜாபதி  துவஷ்டாவின் இரண்டாம் மகன். இந்திரனை வென்று தேவலோகத்தை கைப்பற்றி ஆண்டவன். தேவர்களின் பகைவன். இந்திரன், ததீசி முனிவரின் முதுகெலும்பை வஜ்ஜிராயுதமாகக் கொண்டு விருத்திராசூரனை கொன்றான்.

## புராண வரலாறு
தேவலோகத்தை விட்டு சிறிது காலம் விலகிய தேவகுரு பிரகஸ்பதியின் பணியினை செய்ய, பிரஜாபதி துவஷ்டாவின் மகன் விசுவரூபனை தற்காலிக குருவாக நியமித்தார் இந்திரன். யாகத்தின் போது ஆஹூதிகளை தேவர்களுக்கு வழங்கியதுடன், தன் இனத்தைச் சேர்ந்த தைத்தியர்களுக்கும் விஸ்வரூபன் வழங்கியதைக் கண்ட இந்திரன், விஸ்வரூபனை கொன்றார். இதனால் இந்திரனுக்கு பிரம்மஹத்தி தோசம் பற்றிக் கொண்டது. விஸ்வரூபன், இந்திரனால் கொல்லப்பட்ட செய்தி அறிந்த **[[துவஷ்டா]]** கடும் கோபம் கொண்டு இந்திரனை அழிக்க, யாகம் மூலம் விருத்திராசூரன் என்ற மகனை பெற்றான். சுக்கிராச்சாரியின் சீடனான விருத்திராசூரனும் கடும் தவம் செய்து, யாரும் அறிந்த போர்க் கருவிகளால் தனக்கு மரணம் ஏற்படக்கூடாது என பிரம்மாவிடமிருந்து வரம் பெற்றான். தன் அண்ணன் விஸ்வரூபனை கொன்ற இந்திரனை வென்று, இந்திரலோகத்தையும் ஐராவதத்ததையும் தன் கைவசப்படுத்தினான்.

விருத்திராசூரனிடம் தோற்ற இந்திரன், திருமாலிடம் சென்று நடந்தவற்றை உரைத்தான். திருமால், தசிசீ முனிவரின் முதுகெலும்பை வஜ்ஜிராயுதமாகக் கொண்டு விருத்திராசூரனை கொல்வாய் என ஆலோசனை வழங்க, இந்திரனும் அவ்வாறே வஜ்ஜிராயுதத்தினால் விருத்திராசூரனை கொன்றான்.

## மேற்கோள்கள்


பகுப்பு:இந்து தொன்மவியல் மாந்தர்
பகுப்பு:தானவர்கள்
பொதியம் (பல்துறை)

**பொதியம்** (ஆங்கிலம்:Package)என்பது, கீழ்க்கண்ட வழிமுறைகளில், ஏதேனும் ஒன்றினைக் குறிப்பிடலாம்.
*மின்னணுப் பொதியம் - தொகுச்சுற்றுகள் அடங்கிய மின்னணுப் பொருட்கள் பல்வேறு வகைகளில் உள்ளன. அதற்கொப்ப அது விற்பனைக்கு வரும்போது, வேறுபட்ட, தனித்துவத்துடனான, மிகச்சிறப்பானப் பொதியத்துடன் வருகிறது. அப்பொதியமே அந்த மின்னணுப் பொருட்களைப் பாதுகாக்கிறது.
*சுற்றுலா பொதியம் - எடுத்துக்காட்டு; நவக்கிரகத் தலங்கள் மட்டும் அடங்கிய சுற்றுலாத் திட்டம்.
*விற்பனைப் பொதியம் - பொங்கல், தீபாவளி, இரமலான், கிறித்துவத் திருநாள், புத்தாண்டு போன்ற திருவிழாக் கொண்டாட்டங்களின் போது, கடைகளில் விற்பனையாகும் விற்பனைப் பொதி.  (எ.கா. )  1 தொலைக்காட்சிப் பெட்டி + 1 துணி துவைப்பி + 1 குளிர்சாதனப் பெட்டி என ஒரு பொதியமாக வாங்கினால், தனித்தனியாக வாங்குதலைவிட விலைக் குறைவாகப் பெறலாம். 
*பொதியமிடுதல் - அறிவியல், தொழினுட்பம், கலை ஆகியவற்றைக் கொண்டு, ஒரு பொருளைப் பாதுகாப்பாக, எதிர்காலப் பயன்பாட்டிற்கும், விற்பனைக்கும் ஏற்றவாறு உள்ளிட்டு பேணுதலைக் குறிக்கும்.
*பொதியச் சோதனை - ஒரு பொருளைப் பொதியமிட பல்வேறு உறைகள் இருக்கலாம். அதில் தேவையானவைகளை ஆராய்ந்து, சிறப்பான, பொருத்தமா ஒன்றினைத் தேர்ந்தெடுத்து, அக்குறிப்பிட்டப் பொருளை பாதுகாப்பதற்குத்  தேவையான சோதனைகளைக் குறிக்கிறது. இந்த தேர்ந்தெடுத்தல் சோதனைகளே, ஒரு பொருள் தயாரிப்பு இடத்திலிருந்து, இறுதிப் பயன்பாட்டிற்கு, எந்த இழப்பும் இல்லாமல், நிறைவாகச் செல்ல பெரிதும் பயன்படுகிறது.
*அஞ்சல் - ஒரு கடிதத்தை விட பெரியவற்றினைக் குறிக்கிறது.

## கணித்தல்
*கணித்தலில், பொதியம் என்பது விகற்பம் (Module) என்பதையும் குறிக்கிறது. ஒரு குறிப்பிட்ட செயலைச் செய்யும் நிரலாக்கத்தலுடன் இணைந்து அமைகின்ற,  குறிப்பிட்ட மென்பொருள் பகுதியைக் குறிக்கிறது.
:*யாவாப் பொதியம்(Java package) என்பது யாவாப் பிரிவுகளை(Java class), ஒழுங்கமைக்கும் ஒரு  இயங்குமுறை ஆகும்.
*பொதிய மேலாண்மைக் கட்டகம் (package management system) என்பது ஒரு  செயலியை அல்லது அதன் நூலகத்தை நிறுவப் பயன்படும் ஒரு கோப்பினைக் குறிக்கிறது.
*ஆப்பிள் (OS X) கணிமையில் இது அடைவு களின், மேலடுக்கு அமைப்பு முறையைக் குறிக்கிறது.
*ஒருங்கு மாதிரியாக்க மொழியின் சூழமைவுவில், இது கூறுகளைக் குழுமமாக்கப் பயனாகிறது.

## இக்கட்டுரைகளையும் காணவும்
*பொதியம் (இலக்கியம்)
*பொதியச் சோதனை
*நிரல் பொதி
*பொட்டலம்
*நெகிழிப் பை

பகுப்பு:பக்கவழி நெறிப்படுத்தல்
பொதியச் சோதனை

**பொதியச் சோதனை** (ஆங்கிலம்:Package testing) என்பது உற்பத்தியாளரிடமிருந்து, நுகர்வோரை ஒரு பொருள் அடையும் வரை, ஏற்படும் நிலைகளைத் தெள்ளத்தெளிவாக ஆராய்வது ஆகும். இந்த ஆய்வினால் கண்டறியப்படும் நுட்பங்களில் இருந்து, ஒரு பொருள் தரம் குறையாமல், நுகர்வோரை அடைவது நிலைநாட்டப்படுகிறது. சிப்பமிடுதல், பொட்டலமிடுதல், பெட்டிக்குள் அடைத்தல், போக்குவரவு, காலநிலை மாற்றங்கள், மனிதத்தவறுகள் (Human error assessment and reduction technique (HEART)) போன்ற பல்வேறு காரணிகளால், உற்பத்தியாகும் பொருள், நுகர்வோரைப் பாதுகாப்பாகவும், எவ்வித இழப்பும் இல்லாமல், தரமாக அடைவதற்கான வழிமுறைகள் உருவாக்கப்படுகின்றன.

## சோதனைக் கூறுகள்
இந்தச் சோதனைகள், உற்பத்தி செய்யப்படும் பொருள், அதன் தன்மை, அது நுகர்வோரை சென்றடைய வேண்டியத் தொலைவு, உற்பத்தியாகும் இடத்திற்கும், நுகர்வோரின் இடத்திற்கும் உள்ள காலநிலை மாற்றங்கள் போன்ற உட்காரணிகளைப் பொறுத்து கட்டமைக்கப்படும். அக்கட்டமைப்பு, உற்பத்திப் பொருளின் பாதுகாப்பு முறைகளைத் தெள்ளத்தெளிவாக ஆய்ந்து, தெரிவிக்கின்றன.

### அகச்சோதனைகள்
கீழ்காணும் பல்வேறு சோதனைகள், உற்பத்தியாகும் பொருட்களை பொறுத்து, ஆய்வகத்தில் நிகழ்த்தப்படுகின்றன.
*பாதுகாப்பு உறை
*பெட்டியினுள் உருவாகும் பூச்சிகள் 
*சரக்குப்பெட்டியைத் தவறவிடுதல்
*பாதுகாப்புக் காரணங்களுக்காக செலவிடப்படும் தொகை, விற்பனை விலைப் போட்டி, இலாப அளவு.

### புறச்சோதனைகள்
பல்வேறு சோதனைகள், சோதனைச்சாலைகளில் செய்யப்பட்டாலும், மனிதத்தவறுகள், குழந்தைகள் பாதுகாப்பு, காலநிலை மாற்றங்கள், நுகர்வோரின் கருத்து, களச்சோதனை, சரக்குப்பெயர்ச்சியை நிழற்படங்களாகவும், நிகழ்படங்களாகவும் எடுத்து ஆய்தல் போன்ற சோதனைச்சாலைகளுக்கு வெளியே உள்ள காரணிகளும் கண்காணிக்கப்பட்டு, கண்டறியப்பட்டு, உற்பத்திப்பொருள்கள் காக்கப்படுகின்றன. இச்சோதனைகளின் விளைவாக சரக்கு என்ற உற்பத்திப் பொருளின் பாரஅலகு (unit load), சரக்கின் கொள்கலன் (shipping container), சரக்குப்போக்குவரவு போன்றவை சீர்படுத்தப்பட்டு, செம்மைப்படுத்தப்படுகின்றன. இச்செம்மையான சரக்கு இடப்பெயர்ச்சியால், உற்பத்திப்பொருளானது (சரக்கு) நுகர்வோரை பாதுகாப்பாக அடைய வழிவகை செய்கின்றன.

## இக்கட்டுரைகளையும் காணவும்
*பொட்டலம்
*நெகிழிப் பை
*பொதியம் (கணியம்)
*நிரல் பொதி
*பொதியம் (இலக்கியம்)

## மேற்கோள்கள்

பகுப்பு:வணிகவியல்
பகுப்பு:ஆய்வு
பகுப்பு:தொழிலகப் பொறியியல்
ரகமி (எழுத்தாளர்)

**ரகமி** இருபதாம் நூற்றாண்டின் பிரபல தமிழ் எழுத்தாளர். இவரது இயற்பெயர் ரங்கசாமி. இவர் தமது எழுபதாவது வயதில் 2000 ஆம் ஆண்டு செப்டம்பர் மாதம் மறைந்தார். இவரின் மனைவி சீதாலட்சுமி.

வாஞ்சிநாதனையும், செண்பகராமனையும் கதைவடிவில் அறிமுகப்படுத்தியவர். பாரதியார் பணியாற்றிய சுதேசமித்திரன் நாளிதழில் இவரும் பணியாற்றியுள்ளார்.

## மேற்கோள்கள்

## வெளியிணைப்புகள்
*http://www.uyirmmai.com/Uyirosai/contentdetails.aspx?cid=285 

பகுப்பு:தமிழக எழுத்தாளர்கள்
பகுப்பு:2000 இறப்புகள்
கலைமகள் (இதழ்)

**கலைமகள் இதழ்** தமிழில் வெளிவரும் பழைமையான மாத இதழ். தமிழகத்தில் இவ்விதழ் ஆரம்பிக்கப்பட்ட ஆண்டு 1932. தற்போதைய கலைமகள் இதழின் பொறுப்பாசிரியர் கீழாம்பூர். ஆசிரியர் ஆர்.நாராயணஸ்வாமி. 

மக்களிடையே பிரபலமாக இருந்த இதழ். பொழுதுபோக்கு இதழாக இல்லாமல் உயர்ந்த இலக்கியங்களுக்கு இடமளித்துப் புகழ் பெற்ற இதழ். 1940களில் மணிக்கொடி எழுத்தாளர்களின் கதைகளும் இதில் வெளிவந்தன. பிரபல பிற மொழி எழுத்தாளர்களான காண்டேகர், பக்கிம் சந்திர சட்டர்ஜி, சரத் சந்திரர் போன்றோரின் எழுத்துக்களும் தமிழில் மொழிபெயர்க்கப்பட்டு கலைமகளில் வெளிவந்தன. 

1937 ஆம் ஆண்டு காலகட்டத்தில் இதன் ஆசிரியர் கி. வா. ஜகன்னாதன் . கா. ஸ்ரீ. ஸ்ரீயும் கலைமகள் குழுவில் இணைந்திருந்தவர்.

## மேற்கோள்கள்

பகுப்பு:தமிழ் இதழ்கள்
தலைக்காலி

**தலைக்காலிகள்** (*Cephalopoda*) என்பது மெல்லுடலி தொகுதியைச் சேர்ந்த வகுப்பு  ஆகும். இதில் கணவாய், எண்காலி மற்றும் கடலோடி நத்தைகள் ஆகியவை அடங்குகின்றன. இவை கடலில் மட்டும் வாழுகின்ற இருபக்கச் சமச்சீரான மெல்லுடலிகளாகும். இவற்றின் தசைப்பிடிப்பான பாதம் கால்களாகவும்/ கைகளாகவும், பரிசக் கொம்புகளாகவும், ஓட்டுக் குழாய்களாகவும் திரிபடைந்துள்ளது. இவற்றில் ஒப்பீட்டளவில் பெரிய தெளிவான தலை உள்ளது. இவற்றின் தலையிலிருந்து கால்கள் வெளிப்படுவது போல் உள்ளதால் இவை தலைக்காலிகள் என அழைக்கப்படுகின்றன. இவற்றின் உடலில் உள்ள மைப்பையில் உள்ள மையைக் கக்குவதன் மூலம் எதிரிகளிடமிருந்துத் தப்பித்துக் கொள்ளும் பொறிமுறையைக் கையாளுகின்றன.
தலைக்காலிகளில் இரு உப வகுப்புக்கள் உள்ளன. **Coleoidea** என்ற உபவகுப்பில் உள்ளவற்றில் புற ஓடு இருப்பதில்லை. எனினும் அகவன்கூடு காணப்படலாம் அல்லது அதுவும் இல்லாதிருக்கலாம். இவ்வுப வகுப்பினுள் கணவாய், சாக்குக் கணவாய் என்பன அடங்குகின்றன. மற்றைய உப வகுப்பு **நாட்டிலாய்டியா** ஆகும். இவ்வுப வகுப்பைச் சார்ந்த உயிரினங்களில் புற ஓடு காணப்படும். உதாரண அங்கத்தவர்: *நாட்டிலசு*. இதுவரை 800 உயிர்வாழும் தலைக்காலி இனங்கள் அறியப்பட்டுள்ளன.

## வாழிடம்
தலைக்காலிகளால் நன்னீரில் உயிர் வாழ முடியாது. இவை கடலின் மேற்பரப்பிலிருந்து கடற்படுக்கை வரை அனைத்து இடங்களிலும் பரம்பிக் காணப்படுகின்றன. உதாரணமாக சாக்குக் கணவாய் கடலடியில் வாழும் ஓர் விலங்காக உள்ளது. அதிகளவான இனங்கள் மத்திய கோட்டை அண்மித்த கடற்பரப்பிலேயே வாழ்கின்றன. துருவக் கடற்பரப்புகளில் இவற்றின் இனப்பல்வகைமை குறைவாக உள்ளது.

## உடலமைப்பு
ஏனைய மெல்லுடலிகளைக் காட்டிலும் தலைக்காலிகளின் உடலமைப்பு அதிக விருத்தியைக் காட்டுகின்றது.

### நரம்புத் தொகுதியும் புலனங்கங்களும்
முள்ளந்தண்டற்ற விலங்குகளுள் மிகவும் சிக்கலான நரம்புத் தொகுதியைத் தலைக்காலிகள் கொண்டுள்ளன. தலைக்காலிகளே முள்ளந்தண்டற்றவற்றுள் மிகப்பெரிய மூளையைக் கொண்டுள்ளதோடு அதிக நுண்ணறிவையும் பெற்றுள்ளன. மூளை கசியிழையத்தாலான மண்டையோட்டினுள் பாதுகாக்கப்பட்டுள்ளது.

## மேற்கோள்கள்

பகுப்பு:மெல்லுடலிகள்
போடி மெட்டு

**போடி மெட்டு** (ஆங்கிலம்:Bodi Mettu) என்பது இந்தியாவின் தமிழ் நாடு மாநிலம், தேனி மாவட்டத்தில் தமிழ்நாடு மற்றும் கேரளா எல்லை அருகே அமைந்துள்ள ஒரு மலை வாழ் கிராமமாகும். இது மதுரையில் இருந்து கொச்சி செல்லும் தேசிய நெடுஞ்சாலை 49-இன் வழியில் அமைந்துள்ளது. போடி மெட்டின் முக்கிய விளைபயிராக ஏலக்காய், தேயிலை மற்றும் குளம்பிக்கொட்டை (coffee) பயிரிடப்படுகிறது. மேலும் இதன் மிக அருகில் மூணாறு, மறையூர், தேக்கடி, கொடைக்கானல், இடுக்கி அணை ஆகிய மிகப்பிரபலமான சுற்றுலாத் தலங்கள் அமைந்துள்ளன.

## மக்கள் வகைப்பாடு
இந்தியா 2011 மக்கள் தொகை கணக்கெடுப்பின்படி 733 மக்கள் இங்கு வசிக்கின்றார்கள். இவர்களில் 390 ஆண்கள், 343 பெண்கள் ஆவார்கள். போடி மெட்டு மக்களின் சராசரி கல்வியறிவு 71% ஆகும்,  இதில் ஆண்களின் கல்வியறிவு 40%,  பெண்களின் கல்வியறிவு 30% ஆகும். இது இந்திய தேசிய சராசரி கல்வியறிவான 59.5% விட கூடியதே. போடி மெட்டு மக்கள் தொகையில் 57 பேர்  ஆறு வயதுக்குட்பட்டோர் ஆவார்கள்.

## ஆதாரங்கள்

பகுப்பு:தேனி மாவட்டத்திலுள்ள கிராமங்கள்
பி. கன்னவரம்

**பி. கன்னவரம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* கண்டி பெதபூடி
* உதுமூடி
* குண்டலபல்லி
* நரேந்திரபுரம்
* பெல்லம்பூடி
* லங்கலகன்னவரம்
* பாத கன்னவரம்
* போதவரம்
* முங்கண்டா
* முங்கண்டபாலம்
* முஞ்சவரம்
* கடாரு லங்கா
* கருபல்லிபாடு
* வைனதேய கொத்தபள்ளி
* மொண்டெபு லங்கா
* வாட்ரேவுபல்லி
* மானேபள்ளி
* ஏனுகுபள்ளி

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
மாமிடிகுதுர்

**மாமிடிகுதுர் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு ராஜோலு சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* அதுர்
* அப்பன்னபள்ளி
* பொதசகுர்ரு தொத்தவரம்
* ஈதராடா
* கெத்தாடா
* கொகன்னமடம்
* கொமராடா
* லூட்டுகுர்ரு
* மகடபள்ளி
* மாகனபாலம்
* மாமிடிகுதுரு
* மொகலிகுதுரு
* நகரம்
* பாசர்லபூடி
* பாசர்லபூடி லங்கா
* பெத்தபட்டினம்
* பெத்தபட்டினம் லங்கா

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
அம்பாஜிபேட்டை

**அம்பாஜிபேட்டை மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* சிரதபூடி
* புல்லேடிகுர்ரு
* வக்கலங்கா
* பாசுபள்ளி
* முக்காமலா
* இருசுமண்டா
* மொசலிபள்ளி
* கங்கலகுர்ரு
* கே. பெதபூடி
* இசுக்கபூடி
* நந்தம்பூடி
* தொண்டவரம்
* மச்சவரம்

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
ஐனவில்லி

**ஐனவில்லி மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* அயினவில்லி
* சிந்தன லங்கா
* கே. ஜகன்னாதபுரம்
* கொண்டுகுதுர்
* கோட்டிபள்ளி பாகா
* கிராப்பா
* மதுபள்ளி
* மாகாம்
* நேதுனூர்
* பொதுக்குர்ரு
* சானபள்ளி லங்கா
* சிரசவல்லி சவரம்
* சிரிபள்ளி
* தொதரமூடி
* வீரவல்லிபாலம்
* வெலுவலபள்ளி
* விலாசா

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
ராவுலபாலம்

**ராவுலபாலம் மண்டலம்**, ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு கொத்தபேட்டை சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* தேவராபள்ளி
* கோபாலபுரம்
* ஈத்தகோட்டை
* ஜுதிகபாடு
* கொமராஜு லங்கா
* லட்சுமிபோலவரம்
* மும்மிடிவரப்பாடு
* போடகட்லபள்ளி
* ராவுலபள்ளி
* உபலங்கா
* வெதுரேஸ்வரம்

## சான்றுகள்

பகுப்பு:கிழக்கு கோதாவரி மாவட்டத்தின் மண்டலங்கள்
பின்னோக்கிய தையல்

**பின்னோக்கிய தையல்** (Back stitch) தையல் வகைகளில் ஒன்று. எளிமையான முறையாகவும் கைத்தையல் பூவேலைப்பாடுகளில் ஓரங்களை சுலபமாக அமைக்கவும் பயன்படுகிறது. 

## பயன்பாட்டு வகை
* இரு துணிகளை இணைக்கும் போது பயன்படுகிறது.
* மற்ற நிரப்பு வகைத் தையல்களான பெருக்கல் தையல் (Cross Stitch)  போன்ற தைப்புகளின் ஓரங்களுக்கு பயன்படுத்தப்படுகிறது.

## அமைக்கும் முறை
* பெரும்பாலும் வலமிருந்து இடமாகச் செய்யப்படுகிறது. 
* ’இரண்டடி முன்னெடுத்து, ஓரடி பின்வைக்கும்’ முறையாக இதன் அமைப்பு முறை உள்ளது. 

* படத்தில், எண் வரிசை நூல் கோக்கப்பட்ட ஊசி செல்ல வேண்டிய வரிசை முறையைக் குறிக்கிறது. முதலாம் எண்ணில் துணியின் அடியிலிருந்து மேலே ஊசி எடுக்கப்பட்டு, வலதாக எண் இரண்டு வழியே துணிக்கு கீழே ஊசி செலுத்தப்பட்டு, எண் மூன்று வழியே மேலே எடுக்கப்பட வேண்டும். எண் ஒன்றுக்கு மிக அருகிலுள்ள எண் நான்கு வழியாக கீழே ஊசி செல்லவேண்டும். இவ்வாறு துணியின் வலதிலிருந்து இடது புறமாகத் தைக்கப்படுகின்றது. 

பகுப்பு:தையல்
எஸ். ஷெட்டர்

ஷ. ஷெட்டர் என்பவர் கன்னடக் கவிஞர் ஆவார். இவர் 1935-ஆம் ஆண்டில் பிறந்தார். வரலாறு, கலை, இலக்கியம் உள்ளிட்ட துறைகளில் 27 நூல்களை எழுதியுள்ளார்.

## கன்னட நூல்கள்
* சிரவணபெளகொளா (1981)
* சாவிகெ ஆஹ்வானா (2004,2014)
*	 சங்கம் தமிழகம் மத்து கன்னட நாடு-நுடி [சங்கத் தமிழகமும் கன்னட நாடும்] (2007)
* சோமனாதபுரா (2008)
*	 பாதாமி சாளுக்யர சாசன சாகித்யா (2012)
* சாவன்னி அரசி (2014)
*	 ஹளகன்னட- லிபி, லிபிகார, லிபி வியவசாயா (2014)

## விருதுகள்
* கர்நாடக அரசின் இலக்கிய விருது
## சான்றுகள்

## இணைப்புகள்
* ஷெட்டரைப் பற்றி

பகுப்பு:கன்னடக் கவிஞர்கள்
பகுப்பு:1935 பிறப்புகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:கன்னட எழுத்தாளர்கள்
பகுப்பு:மைசூர் மாவட்ட மக்கள்
நெகிழிப் பை

**நெகிழிப் பை** (ஆங்கிலம்:Plastic bag) என்பது நெகிழி என்ற பல்லுறுப்பியால் உருவாக்கப்பட்ட பை ஆகும். இது பெரும்பாலும் பின்னப்படாமல், மெல்லிய காகிதம் அல்லது துணி போல, வெப்பத்தால் உருக்கி ஒட்டப்பட்டு உருவாக்கப்படும். குறைவாகவே பின்னப்பட்டு உருவாக்கப்படுகின்றன. பசை போன்ற ஒட்டும் தன்மையுள்ள பொருளாலும், இப்பைகள் ஒட்டுவதன் மூலம் உருவாக்கப்படுகின்றன. எடை குறைவாக இருப்பதாலும், சூழ்நிலை மாற்றம் எந்த வித தாக்கத்தையும், இவற்றின் மேல் ஏற்படுத்த முடியாதத் தன்மையைப் பெற்றிருப்பதாலும், விலை குறைவாக இருப்பதாலும், பராமரிப்பு எளிமையாலும், இவை வணிகத்தில் சரக்குப் போக்குவரத்துக்கு அதிக அளவில் பயன்படுகின்றன.

## வகைகள்
பல்வேறு வகையான அளவுகளிலும், சிறப்புத் தன்மைகளுடனும் நெகிழிப்பைகள் உள்ளன. பொதுவாக,  தனிநபர் பயன்பாட்டு அடிப்படையிலும், வியாபார அடிப்படையிலும்,  இவற்றை இரு 
பெரும் பிரிவாகப் பிரிக்கலாம். அட்டைப்பெட்டி,  மரப்பெட்டி, தகரப் பெட்டி போன்ற பல்வேறு பொட்டலமிடுதல், சிப்பமிடுதல் முறைகளை விட, இப்பைகளினால் குறைந்த அளவினைக் கொண்டு அல்லது மிகக் குறைவான அளவுப் பொருட்களைக் கொண்டு சிறப்பாகவும், பாதுகாப்பாகவும், பொருள் ஓரிடத்திலிருந்து, மற்றொரு இடத்திற்கு கொண்டு செல்லப் படுகின்றது.

## பயன்பாட்டின் சீர்கேடு
### நிலத்தடி நீர் மட்டம்

பெரிய உருவத்தில், தொழிற்சாலைகளில் உற்பத்தி செய்யப்படும் குளிர்சாதனப் பெட்டி, வளிப் பதனம், துணி துவைப்பி போன்றவை ஓரிடத்திலிருந்து மற்றொரு இடத்திற்கு எடுத்துச்செல்லப்படும் போது, அதிக அளிவில் நெகிழிப்பை மூலங்கள் பயன்படுத்தப் படுகின்றன. அவைகளின் பொதியங்களில் இருந்து பிரித்தெடுத்து பயன்படுத்தப்  படுகிறது. அப்பொழுது வீணாகும் நெகிழிக்  குப்பைகள் சுற்றுப்புறத்தில் பெருமளவு பாதிப்பை உண்டாக்குகின்றன. ஏனெனில், அவைகளின் மட்காத் தன்மையாலும், நீர் உட்புகாத் தன்மையாலும்,  அவை உள்ள இடங்களில் நிலத்தடிக்கு செல்லும் நீர், தடையாகிறது. இது பெருமளவு இருப்பதால், அவைகள் உள்ள இடத்தில், நிலத்தடி நீர் மட்டம், மழைக் காலங்களில் அதிகரிக்கப்படுவதில்லை.

## ஊடகங்கள்
நெகிழிப்பைகளின் பல்வகையும், அவற்றின் வேறுபட்ட அமைப்பும், பயன்பாடும் காட்சிபடுத்தப்படுகின்றன.


File:Loaded DB EUR pallets (659987912).jpg|சரக்குப் போக்குவரத்து

File:Platelet blood bag.jpg| குருதி வங்கி
Image:Bladder pack.JPG|உட்புறப் பை
File:1pastry bag.jpg|உணவுத் தயாரிப்பு
File:Ileostomy 2016-09-09 4158.jpg|உடலின் சில கழிவுகளைச் சேகரிக்கும் பை
File:Biohazard waste bag.jpg|உயிரிக்கு தீங்கானப் பை
File:Garbage bag Basel Bebbisagg.JPG|குப்பைச் சேகரிக்கும் பை
File:String bag.jpg|நெகிழிநார் பை
File:Tpn 3bag.jpg|தன்கலக்கும் பல்லறைப்பை
File:Kochbeutel 1.JPG|சோற்றுச்  சமையலுக்கான துளைப்பை
Image:Infuuszakjes.jpg| உட்சிகிட்சைப் பை
File:Plastic waste at Batlapalem, Andhra Pradesh.jpg|சுற்றுப்புற சீர்கேடு
File:Waste - Polystirene.jpg|தெர்மகோல் கழிவுகள்
File:Plastic_degradtion.jpg|2-4மாதங்களில் மட்கும் நெகிழி



## மேற்கோள்கள்

## இக்கட்டுரைகளையும் காணவும்
*நெகிழி
*நெகிழித் தொழினுட்பம்
*நெகிழி மறுசுழற்சி
*உயிரிய மட்கும் பை
*உயிர்ம நெகிழி
*நெகிழி கைப்பை
*பொட்டலம்
*பொதியச் சோதனை

பகுப்பு:நெகிழிகள்
பகுப்பு:கொள்கலன்கள்
ஒடிசா நாள்

**ஒடிசா நாள்** (ஒடியா மொழி:ଓଡ଼ିଶା ଦିବସ) என்பது ஒடிசா மாநிலத்தின் உருவாக்கத்தை நினைவுகூரும் நாள் ஆகும். இதை உத்கல திபசா என்றும் ஒடியா திபசா என்றும் அழைப்பர். இது ஆண்டுதோறும் ஏப்ரல் முதலாம் நாளில் கொண்டாடப்படுகிறது.

1568ஆம் ஆண்டு முகுந்த தேவ் மன்னரின் வீழ்ச்சிக்கு பிறகு பல பகுதிகளாக சிதறிக் கிடந்த ஒடிசா மாநிலத்தை மொழியை அடிப்படையாகக் கொண்டு ஒன்றிணைக்க வேண்டும் என பல போராட்டங்கள் முன்னெடுக்கப்பட்டன. இதன் காரணமாக அன்றைய ஆங்கிலேய அரசு 1936ஆம் ஆண்டு ஏப்ரல் 1 அன்று ஒடிசாவை தனி மாநிலமாக அறிவித்தது.

புதிதாக உருவாக்கப்பட்ட ஒடிசா மாநிலத்தில் கட்டக், புரி, பாலேஸ்வர், சம்பல்பூர், கோராபுட், கஞ்சாம் ஆகிய மாவட்டங்கள் இருந்தன. ஜான் ஆஸ்டின் ஹப்பக் என்பவர் ஒடிசாவின் முதல் ஆளுநர் ஆனார். இன்றையா ஒடிசாவில் 30 மாவட்டங்கள் உள்ளன.

## சான்றுகள்

பகுப்பு:ஒரியப் பண்பாடு
பகுப்பு:இந்திய மாநிலங்கள் உருவாக்கப்பட்ட நாட்கள்
பகுப்பு:ஏப்ரல் சிறப்பு நாட்கள்
பகுப்பு:ஒடிசாவின் வரலாறு
விமான கருப்புப் பெட்டி

**விமான கருப்புப் பெட்டி** (*Flight recorder*) விமானத்தினுள் தகவல் சேமிக்கப் பயன்படும் ஒரு தொழில்நுட்பக் கருவியாகும். விமானம் விபத்திற்குள்ளாகும் போது அது தொடர்பான காரணங்களை அறிவதற்கு/ஆராய்வதற்கு இக்கருவி பெரிதும் உதவும். இதனை கருப்புப் பெட்டி என்று அழைத்தாலும், இது செம்மஞ்சள் நிறத்தில் காணப்படும். விமானத்தின் சேதம் குறைவான பின்பகுதியில் இவை பொருத்தப்பட்டிருக்கும். கருப்புப் பெட்டியில் இரு பகுதிகள் உண்டு: ஒன்று விமானியறை குரல் பதிவி. இது கடைசி 2 மணி நேரத்திற்கு விமானிகளுக்கும் தரைக்கட்டுப்பாட்டு மையத்துக்கும் இடையே நடக்கும் உரையாடல்களை பதிவு செய்து வைத்திருக்கும். இன்னொரு பகுதியான விமான தரவு பதிவி விமானத்தின் வேகம், பொறிகளின் செயல்பாடு, விமானத்தின் பிற கருவிகளின் செயல்பாடு, விமானத்துக்குள் உள்ள காற்றழுத்தம் என கிட்டத்தட்ட 400 வகையான காரணிகளை பதிவு செய்யும்.

டைட்டானியம் என்ற தனிமத்தால் செய்யப்பட்ட இவை புவி ஈர்ப்பு விசையை விட 3400 மடங்கு விசையையும் 1000 0 C ஐவிடவும் அதிக வெப்பநிலையையும் தாங்கக் கூடியது. விமானம் விபத்துக்குள்ளானால் கருப்புப் பெட்டியிலிருந்து தொடர்ந்து சமிக்கைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சைகைகள் வரும். இது சுமார்  13 பவுண்டுகள் எடையைக் கொண்டவையாகும். தண்ணீரில் விழுந்தாலும் தீயில் எரிந்தாலும் இதில் உள்ள தரவுகள் பாதுகாப்பாக இருக்கும். நீண்ட காலமாகவே கருப்புப் பெட்டி தண்ணீரில் விழுந்தால் மிதக்கும் தன்மையுடனும், எளிதில் திறக்கக் கூடிய வகையிலும் அமைக்கப்பட வேண்டும் என்ற கோரிக்கை இருந்து வருகிறது என்பது குறிப்பிடத்தக்கது.

விமானத்தின் கருப்புப் பெட்டி இரு பகுதிகளைக் கொண்டது, அதில் ஒரு பகுதி *விமானியறை குரல் பதிவி* (Cockpit voice recorder) மற்றொரு பகுதி விமான தரவு பதிவி ஆகும். கருப்புப் பெட்டி விமானத்தின் வால் பகுதியில் இது பொறுத்தப்பட்டிருக்கும். விமானம் விபத்துக்குள்ளானால் அதிலிருந்து தொடர்ந்து சமிக்ஞைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சமிக்ஞைகள் வரும், இந்த சமிக்ஞைகளை வைத்து இதன் இருப்பிடத்தை அறிந்து கொள்ளமுடியம்.

விமானியறை குரல் பதிவி விமானிகளின் உரையாடலை பதிவு செய்வும் ஒரு கருவியாகும். இது கடைசி 2 மணி நேரத்திற்கு விமானிகளுக்கும் தரைக்கட்டுப்பாட்டு மையத்துக்கும் இடையே நடக்கும் உரையாடல்களையும் பதிவு செய்து வைத்திருக்கும். இது செம்மஞ்சள் நிறத்தில் இருக்கும். இக்கருவி தண்ணீரில் விழுந்தாலும் தீயில் எரிந்தாலும் இதில் உள்ள தரவுகள் பாதுகாப்பாக இருக்கும்.

### கறுப்புப் பெட்டியின் தன்மை
* செம்மஞ்சள் நிறத்தில் (orange) காணப்படும்.
* தீயினில்/உயர் வெப்பநிலை என்பவற்றால் எரிந்து சேதமுறாது.
* உவர் நீரில் ஊறினாலும் பாதிப்படையாது.
* கடலுக்குள் மூழ்கினாலும் மூன்று மாதங்களுக்குப் பழுதடையாது.
* ஆகாயத்தில் இருந்து வீழ்ந்தாலும் உடையாது.
* எங்கு வீழ்ந்தாலும் அவ்விடத்தில் இருந்து தகவல் அனுப்பிக் கொண்டிருக்கும்.
* வெளிப்புற, உட்புற தாக்கத்தினாலும் சேதமடையாதவாறு பெட்டியும் தகவல் சேமிப்பு நாடாவும் பாதுகாக்கப்படுகின்றன.

### கறுப்புப் பெட்டியில் சேமிக்கப்படும் தகவல்கள்
கறுப்புப் பெட்டியின் ஒரு பகுதியான விமானியறை குரல் பதிவி(Cockpit Voice Rocorder), விமான ஒட்டியின் அறையில் நிகழும் உரையாடல்களை பதிவு செய்யும்.
கறுப்புப் பெட்டியின் மற்றைய பகுதியான விமான தரவு பதிவி (Flight Data Recorder), விமானத்தின் வேகம், பறக்கும் உயரம், திசை, காலநிலை தகவல் முதலிய விமானத்தின் தொழில்நுட்பத் தகவல்களை பதிவு செய்யும்.

## மேற்கோள்கள்


## வெளியிணைப்புகள்
* ''Malaysia plane: Why black boxes can't always provide the answers''

பகுப்பு:வானூர்தி பாகங்கள்
பகுப்பு:வான்வழி பாதுகாப்பு
வடிநிலம்

**வடிநிலம்** (drainage basin) என்பது, மழை அல்லது உருகும் பனி போன்றவற்றை ஏந்தி, ஆறு, ஏரி, கடல், ஈரநிலங்கள் போன்ற நீர்த்தேக்கங்களுள் வடிந்தோடச் செய்வதற்கான நிலப்பகுதி ஆகும். வடிநிலம் என்பது, நீரைக் காவிச்சென்று மேற்படி நீர்த்தேக்கங்களுக்குள் செலுத்தும் சிற்றாறுகள், ஆறுகள் போன்றவற்றையும், இத்தகைய நீர் வழிகளுக்குள் நீரை வடியவிடும் நிலப் பகுதிகளையும் ஒருங்கே குறிக்கிறது. *நீரேந்து பகுதி* என்பதுவும் இதே கருத்துருவை விளக்கும் சொல்லே.

நீர் நிலை ஒன்றுக்கான நீர் வடிந்துவந்து சேரக்கூடியவகையில் மழைவீழ்ச்சி மற்றும் பனிப்பொழிவைப் பெறும் பிரதேசம் அதன் **நீரேந்து பிரதேசம்** எனப்படும். வழமையாக நீரேந்து பிரதேசத்தின் வெளிச்செல்லும் பாதை ஆறு, ஏரி, ஓடை, கடல், பெருங்கடல் மற்றும் ஈர நிலம் போன்றவையாகக் காணப்படும். மூடப்பட்ட நீரேந்து பிரதேசங்களில், ஒன்றுசேரும் நீர் நீரேந்து பிரதேசத்தினுள்ளேயே  ஒரு தனிவடிச்சலாக காணப்படும். இது நிலையான ஏரியாக அல்லது உலர் ஏரியாகவோ அல்லது தேங்கி நிலங்கீழ் நீராக வடியும்.

## உலகின் முதன்மையான நீரேந்து பிரதேசங்கள்

### வரைபடம்

உலகின் முதன்மையான கடல்கள், பெருங்கடல்களின் நீரேந்து பிரதேசங்கள். சாம்பல் நிறப் பகுதிகள் மூடப்பட்ட நீரேந்து பிரதேசங்கள் ஆகும். இவை பெருங்கடல்களில் சென்று கலப்பதில்லை

## மேற்கோள்கள்


பகுப்பு:நீர்நிலைகள்
பகுப்பு:நீரியல்